Pacient po prechladnutí trpí vyčerpávajúcim kašľom
Dobrý deň,po prechladnutí mám neutíšitelný kašeľ. Lekár povedal, že pľúca aj dýchanie sú čisté,predpísal erdomed,avšak po ňom Kašlem ešte viac, už je to vyčerpávajúce. Kašeľ je suchý dráždivý, občas odkašlem lepšie. Môžem ho vymenit za Stoptussin? Ďakujem
Dobrý deň,
ďakujeme za Vašu otázku.
Liek Erdomed obsahuje liečivo erdosteín, ktoré znižuje viskozitu bronchiálnych sekrétov, čo uľahčuje vykašliavanie. Liek Stoptussin obsahuje kombináciu liečiv butamirát a guajfenezín, vďaka čomu tlmí suchý kašeľ ale súčasne mení skladbu prieduškového hlienu, a tak uľahčuje jeho vykašliavanie. Pri súčasnom užívaní guajfenezínu a erdosteínu môže dôjsť k zosilneniu expektoračného účinku liečiv, so zvýšeným dráždením na kašeľ. Z tohto dôvodu sa neodporúča ich súbežné užívanie.
Ak je kašeľ suchý a dráždivý je potrebné podávať lieky na zmiernenie suchého a dráždivého kašľa. Erdomed nie je určený na suchý dráždivý kašeľ. V tomto prípade je vhodný aj Vami uvádzaný liek Stoptussin.
V prípade, že do 5 dní nedôjde z zlepšeniu stavu, prípadne sa zdravotný stav ešte zhorší, bude potrebné kontakovať lekára.
Prajem skoré uzdravenie.
S pozdravom
Mgr. Emma Halás Haluščíková